**KISKŐRÖS VÁROS KÉPVISELŐ-TESTÜLETE**

4-3/2022. sz. Képv. test. ülés

**J E G Y Z Ő K Ö N Y V**

**Készült:** Kiskőrös Város Képviselő-testülete 2022. március 04-én (péntek) 7:00 órai kezdettel megtartott rendkívüli üléséről

**Az ülés helye:** Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

**Jelen vannak:** Domonyi László polgármester, Filus Tibor, Horváth János, Kudron Tamás, Markó Ferenc, Nikléczi Gábor, Pohankovics András, Szedmák Tamás, Szlovák Pál, Ungvári Ferenc képviselők (10 fő)

dr. Turán Csaba jegyző

Bacskai Klára jegyzőkönyvvezető

**Meghívottként részt vett:** Aszódi János, Dénes István, Fodor Tamás a Bizottságok nem képviselő tagjai

dr. Nagy Gabriella, Rennes Éva a Polgármesteri Hivatal munkatársai

**Távol maradt:** Pethő Attila, képviselő (1 fő)

**Domonyi László** polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést.

Ezt követően a **polgármester** ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt.

A Képviselő-testület 10 „igen” szavazattal a napirendet az alábbiak szerint fogadta el:

**N A P I R E N D:**

1. KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens

1. A 41/2021. SZÁMÚ KÉPVISELŐ-TESTÜLETI HATÁROZAT 1. ÉS 2. SZÁMÚ MELLÉKLETÉNEK A MÓDOSÍTÁSA

**Előterjesztő:** Polgármester

**Előadó:** Vagyongazdálkodási referens

1. SZAVAZATSZÁMLÁLÓ BIZOTTSÁGOK TAGJAINAK MEGVÁLASZTÁSA

**Előterjesztő:** Jegyző

1. PÁLYÁZAT A SZLOVÁK NÉPI HAGYOMÁNYOK KISKŐRÖSÖN CÍMŰ NÉPMŰVÉSZETI FESZTIVÁL TÁMOGATÁSÁRA

**Előterjesztő:** Polgármester

**Előadó:** Pályázati és fejlesztési csoportvezető

1. **napirend**

KISKŐRÖS VÁROS HELYI ÉPÍTÉSI SZABÁLYZATÁRÓL ÉS SZABÁLYOZÁSI TERVÉRŐL SZÓLÓ 18/2015. (IX.10.) ÖNKORMÁNYZATI RENDELET MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **dr. Turán Csaba jegyzőt.**

**Dr. Turán Csaba jegyző** elmondta, hogy a Képviselő-testület a 10/2022. számú határozatával a város településrendezési eszközeinek módosítását kezdeményezte a Kiskőrös 2711 hrsz-on nyilvántartott kivett sporttelep rendeltetésű ingatlan területén a meglévő jégpálya bővítése miatt az építési hely meghatározásának pontosítására tekintettel, melynek célja az volt, hogy az építészeti tervek összhangba kerüljenek a telek adottságaival. A hatályos jogszabályok alapján a településrendezési eszközök módosítása állami főépítészi eljárás keretében került lefolytatásra. A véleményezési eljárás lezárását követően, végső szakmai véleményezés céljából, a dokumentáció megküldésre került a Bács-Kiskun Megyei Kormányhivatal Állami Főépítészi Iroda részére, akinek a záró szakmai véleménye egyetértő volt, így az építési hely korrekciója lehetséges, az önkormányzati rendelet módosításának nincs akadálya.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Ungvári Ferenc** a Pénzügyi Bizottság tagja, **Filus Tibor** a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

**Kiskőrös Város Önkormányzat**

**Képviselő-testületének**

**5/2022. (……) önkormányzati rendelete**

**Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.)**

**önkormányzati rendelet módosításáról**

Kiskőrös Város Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 38. § (2) bekezdés a-c) pontjaiban biztosított jogkörében eljáró Bács-Kiskun Megyei Kormányhivatal Állami Főépítésze, Bács-Kiskun Megyei Kormányhivatal Környezetvédelmi és Természetvédelmi Főosztály, Kiskunsági Nemzeti Park Igazgatóság, Bács-Kiskun Megyei Katasztrófavédelmi Igazgatóság, Alsó-Duna-Völgyi Vízügyi Igazgatóság, Bács-Kiskun Megyei Kormányhivatal Népegészségügyi Főosztály Népegészségügyi Osztály, Honvédelmi Minisztérium Állami Légügyi Főosztály, Bács-Kiskun Megyei Kormányhivatal Kecskeméti Járási Hivatala, Közlekedési és Fogyasztóvédelmi Főosztály Útügyi Osztály, Bács-Kiskun Megyei Kecskeméti Járási Hivatal Hatósági Főosztály Építésügyi és Örökségvédelmi Osztály, Bács-Kiskun Megyei Kormányhivatal Élelmiszerlánc-Biztonsági és Földhivatali Főosztály, Bács-Kiskun Megyei Kormányhivatal Agrárügyi Főosztály Erdőfelügyeleti Osztály, Honvédelmi Minisztérium Hatósági Hivatal, Jász-Nagykun-Szolnok Megyei Kormányhivatal Hatósági Főosztály Bányászati Osztály, Nemzeti Média- és Hírközlési Hatóság Hivatala, Országos Atomenergia Hivatal, Budapest Főváros Kormányhivatala, Bács-Kiskun Megyei Önkormányzat, Akasztó, Dunapataj, Harta, Kaskantyú, Kecel, Soltvadkert, Tabdi Önkormányzata, valamint a Kiskőrös Város Önkormányzata Képviselő-testületének településfejlesztéssel, településrendezéssel és településkép érvényesítéssel összefüggő partnerségi egyeztetés helyi szabályairól szóló 19/2017. (IX.19.) önkormányzati rendelete 3. §-a szerinti partnerek véleményének kikérésével, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

**1. §**

A Kiskőrös Város Helyi Építési Szabályzatáról és Szabályozási Tervéről szóló 18/2015. (IX.10.) önkormányzati rendelet 1. melléklete helyébe az 1. melléklet lép.

**2. §**

Ez a rendelet a kihirdetését követő napon lép hatályba.

*Melléklet a jegyzőkönyvhöz csatolva.*

1. **napirend**

A 41/2021. SZÁMÚ KÉPVISELŐ-TESTÜLETI HATÁROZAT 1. ÉS 2. SZÁMÚ MELLÉKLETÉNEK A MÓDOSÍTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Vagyongazdálkodási referens

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy Kiskőrös Város Képviselő-testülete a 41/2021. számú határozatával jóváhagyta a város 2022 – 2036 közötti időszakra vonatkozó Gördülő Fejlesztési Tervét. Az Önkormányzat a város ivóvízhálózata egyes szakaszainak rekonstrukciójára, felújítására pályázatot kíván benyújtani. A pályázati felhívásban foglaltak alapján az ivóvízhálózat azon szakaszainak rekonstrukciója, felújítása lehetséges, amelyek szerepelnek a város Gördülő Fejlesztési Tervében és amely a Magyar Energetikai és Közmű-szabályozási Hivatal által is jóváhagyásra került. A pályázathoz szükséges tervdokumentáció tartalma összevetésre került a Gördülő Fejlesztési Terv tartalmával és méretbeli eltérések fedezhetőek fel, így a Gördülő Fejlesztési Terv 1. és 2. számú mellékletének módosítása szükséges.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Ungvári Ferenc** a Pénzügyi Bizottság tagja, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**21/2022. sz. Képv. test. hat.**

A 41/2021. számú Képviselő-testületi határozat 1. és 2. számú mellékletének a módosítása

**HATÁROZAT**

A Képviselő-testület

1. a 41/2021. számú határozatának 1. és 2. számú mellékletét, jelen határozat 1. és 2. számú melléklete szerinti tartalommal módosítja.
2. felhatalmazza a polgármestert, hogy gondoskodjon a Gördülő Fejlesztési Terv jelen határozat 1. és 2. számú melléklete szerinti módosításának Magyar Energetikai és Közmű-szabályozási Hivatal részére történő benyújtásáról.

**Felelős:** polgármester

**Határidő:** azonnal

*Mellékletek a jegyzőkönyvhöz csatolva.*

1. **napirend**

SZAVAZATSZÁMLÁLÓ BIZOTTSÁGOK TAGJAINAK MEGVÁLASZTÁSA

*(Írásos előterjesztés a jegyzőkönyvhöz mellékelve.)*

**Előterjesztő:** Jegyző

**Dr. Turán Csaba jegyző** elmondta, hogy Magyarország Köztársasági Elnöke 2022. április 3. napjára tűzte ki az országgyűlési képviselők 2022. évi általános választásását és az országos népszavazást. Az országgyűlési képviselők választásán Nemzeti Választási Bizottság, Országgyűlési Egyéni Választókerületi Választási Bizottság, az egy szavazókörrel rendelkező településeken a szavazatszámláló bizottság feladat és hatáskörét ellátó Helyi választási bizottság és Szavazatszámláló bizottság működik. A választási bizottság választott és megbízott tagokból áll. A hatályos jogszabályok alapján a szavazatszámláló bizottság tagjait a települési önkormányzat képviselő-testületének legkésőbb 2022. március 14-én 16.00 óráig kell megválasztania. Kiskőrös Város Szavazatszámláló Bizottságai tagjainak és póttagjainak személyére tett indítványt jelen határozat-tervezet melléklete tartalmazza, összesen 71 fő kerül megválasztásra.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Ungvári Ferenc** a Pénzügyi Bizottság tagja, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

**Horváth János képviselő** afelől érdeklődött, hogy a javasolt személyek között szerepelnek-e új tagok is.

**Dr. Turán Csaba jegyző** válaszában elmondta, hogy az elmúlt választások során résztvevő bizottsági tagok közül vannak, akik korukra való tekintettel már nem kívántak az idei választásokon bizottsági tagként részt venni. Ezen személyek helyére új, fiatalabb tagok jelentkeztek.

**Kudron Tamás képviselő** szintén a tagságcserével kapcsoltban érdeklődött, illetve, hogy az új tagok politikai nézetüktől függetlenül kerültek-e kiválasztásra.

**Dr. Turán Csaba jegyző** válaszában elmondta, hogy az új bizottsági tagok a hatályos jogszabályoknak megfelelően politikai nézetüktől függetlenül kerültek kiválasztásra.

További kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

**22/2022. sz. Képv. test. hat.**

Szavazatszámláló bizottságok tagjainak megválasztása

**HATÁROZAT**

Kiskőrös Város Önkormányzatának Képviselő-testülete Kiskőrös Város Szavazatszámláló Bizottságai tagjait a Helyi Választási Iroda Vezetőjének indítványára a határozat mellékletében foglaltak szerint választja meg.

**Felelős:** HVI vezető

**Határidő:** 2022. március 14.

*Melléklet a 22/2022. számú Képviselő-testületi határozathoz*

|  |  |
| --- | --- |
| **Szavazatszámláló bizottsági tagok** | |
| Antalné Szabó Pál Erzsébet | Kiskőrös, Bajza József utca 29. |
| Bajkó-Albert Orsolya | Kiskőrös, Mohácsi utca 73. |
| Baranyi László Csabáné | Kiskőrös, Kőrisfa utca 4. |
| Barkóczi József | Kiskőrös, Nagyatádi Szabó S. utca 82. |
| Barthosné Fehér Gyöngyi | Kiskőrös, Tavasz utca 32. 1. ajtó |
| Bese-Mucsai Tünde Anikó | Kiskőrös, Segesvári utca 9. |
| Bokor Nikolett | Kiskőrös, Pillangó utca 10. |
| Csanda Gyula | Kiskőrös, Safári József utca 18. |
| Császár Istvánné | Kiskőrös, Hrúz Mária utca 24. |
| Csepediné Szomor Krisztina | Kiskőrös, Budai Nagy A. utca 57. |
| Csővári Andrásné | Kiskőrös, Nyárfa utca 57. |
| dr. Polereczki Csilla | Kiskőrös, Szőlő utca 35. |
| Dulai Krisztina | Kiskőrös, Jókai Mór utca 16. |
| Farkas Zoltán | Kiskőrös, Jókai Mór utca 22. |
| Fazekas Erika | Kiskőrös, Pillangó utca 10. |
| Fődi János | Kiskőrös, Honvéd utca 21. |
| Hambalkóné Varga Judit | Kiskőrös, Alkotmány utca 46. |
| Hatvaniné Almási Ilona Kitti | Kiskőrös, Baross Gábor utca 82. |
| Havasi-Markó Edit | Kiskőrös, Klapka György utca 1. |
| Illés Mária | Kiskőrös, Béke utca 29. |
| Janosics Erika | Kiskőrös, Nyárfa utca 21. |
| Judákné Kothencz Erika | Kiskőrös, Madách Imre utca 91. |
| Judák-Vas Anikó Elvira | Kiskőrös, Erdőtelki út 10. |
| Kastély-Bolemányi Anett | Kiskőrős, Liget u. 15. |
| Kastély Krisztián | Kiskőrös, Liget u. 15. |
| Kiss-Burda Csilla | Kiskőrös, Árpád utca 10. 3. em. 17. |
| Kovácsné Jarjabka Zsuzsanna | Kiskőrös, Kinizsi Pál utca 4. |
| Krizsánné Markó Anikó | Kiskőrös, Paál László utca 6. |
| Kurucz Jánosné | Kiskőrös, Soós utca 16. |
| Lesták Márk | Kiskőrös, Deák Ferenc utca 10/1. |
| Madácsi Nikoletta | Kiskőrös, József Attila utca 78. |
| Markó Szilárd Gáborné | Kiskőrös, Kiss Ernő utca 7. |
| Martin Dávid Ferenc | Kiskőrös, Klapka György utca 117. |
| Martinkó Zsolt | Kiskőrös, Siványdűlő tanya 18224. |
| Miklós Ferenc Róbert | Kiskőrös, Árpád utca 19. 3. em. 11. |
| Modok Benő Károly | Kiskőrös, Bacsó Béla utca 3. |
| Mohácsy Mónika Ilona | Kiskőrös, Batthyány Lajos utca 37. |
| Morvai Gabriella | Kiskőrös, Petőfi Sándor út 22. B. lph. 1. em. 2. ajtó |
| Musza Mihály | Kiskőrös, Bacsó Béla utca 4. |
| Nagy Gergő | Kiskőrös, Róna utca 10. |
| Nagyné Lehoczki Éva | Kiskőrös, Soós utca 80. |
| Néző Sándorné | Kiskőrös, Petőfi Sándor út 38. |
| Oroszi Sándorné | Kiskőrös, Damjanich János utca 68. |
| Pohankovics Petra | Kiskőrös, Nagyatádi Szabó S. utca 69. |
| Polereczki Mihály | Kiskőrös, Vörösmarty Mihály utca 26. |
| Ponicsán Péterné | Kiskőrös, Tavasz utca 30. fsz. 1. ajtó |
| Rigó László | Kiskőrös, Petrovics István utca 4. 1. em. 5. ajtó |
| Rohoska Zsanett | Kiskőrös, Diófa utca 7. |
| Suhajda János | Kiskőrös, Batthyány Lajos utca 49. |
| Süvegné Kutyifa Mária | Kiskőrös, Petőfi Sándor út 22. B. lph. 1. em. 1. ajtó |
| Szabadszállási Zoltán | Kiskőrös, Liszt Ferenc utca 8. |
| Szabadszállási Zoltánné | Kiskőrös, Liszt Ferenc utca 8. |
| Szabó Zoltánné | Kiskőrös, Kacsóh Pongrác utca 25. |
| Széllné Bodicsi Rózsa | Kiskőrös, Segesvári utca 23. |
| Szentgyörgyi Éva | Kiskőrös, Mező utca 23 |
| Szlovákné Hajnal Csilla | Kiskőrös, Petrovics István utca 8. |
| Szlovákné Persányi Zsuzsanna | Kiskőrös, Arany János utca 55. |
| Szomoroné Szepcsik Éva Jolán | Kiskőrös, Lehel utca 39. |
| Szűcs Éva | Kiskőrös, Öregszőlő tanya 25. |
| Szűcsné Hajdú Mária | Kiskőrös, Katona János utca 37. |
| Szűcsné Szabó Éva Ildikó | Kiskőrös, Öregszőlő tanya 25. |
| Tóth Józsefné | Kiskőrös, Izsáki út 7. |
| Tratter István | Kiskőrös, Dr. Staud Lajos utca 11. |
| Trepák János | Kiskőrös, Malom utca 5. |
| Turán Pál | Kiskőrös, Thököly Imre utca 2. |
| Turán Pálné | Kiskőrös, Thököly Imre utca 2. |
| Tüske Bernadett | Kiskőrös, Segesvári utca 10/2. |
| Vári Csaba | Kiskőrös, Hunyadi János utca 8. B. ép. Fsz 1. ajtó |
| Veppert Károly | Kiskőrös, Széchenyi István utca 23. |
| Weinhardt Krisztina | Kiskőrös, Szent István utca 2. 1. em. 5. ajtó |
| Zoboki Lajosné | Kiskőrös, Dr. Staud Lajos utca 3. |

1. **napirend**

PÁLYÁZAT A SZLOVÁK NÉPI HAGYOMÁNYOK KISKŐRÖSÖN CÍMŰ NÉPMŰVÉSZETI FESZTIVÁL TÁMOGATÁSÁRA

*(Írásos előterjesztés a jegyzőkönyvhöz mellékelve.)*

**Előterjesztő:** Polgármester

**Előadó:** Pályázati és fejlesztési csoportvezető

**Domonyi László polgármester** az előterjesztés szóbeli ismertetésére felkérte **Rennes Éva pályázati és fejlesztési csoportvezetőt.**

**Rennes Éva pályázati és fejlesztési csoportvezető** elmondta, hogy a Nemzeti Kulturális Alap Népművészet Kollégiuma pályázati felhívást tett közzé megyei, országos és nemzetközi hatókörű népművészeti nagyrendezvények, kiállítások, fesztiválok támogatására. Pályázni a 2022. szeptember 1. – 2023. február 28. között megvalósuló népművészeti tematikájú pályázatokkal lehet, a maximális támogatási intenzitás mértéke legfeljebb 100%. A nevezési díj összege 2 millió Ft vagy az alatti támogatási igény esetén 5.000 Ft. Kiskőrös Város Önkormányzata szeptember első hétvégéjén évek óta megrendezi a Kiskőrösi Szüret és Szlovák Nemzetiségi Napokat, melynek keretében rendszeresen valósít meg népművészeti rendezvényt. A projekt keretében a Petőfi Szülőház és Emlékmúzeum szervezésében a Szlovák Tájházban megvalósuló szüreti alkotóudvarhoz kapcsolódóan a szakmai közreműködők díja, a kézműves foglalkozásokhoz szükséges anyagok díja számolható el, illetve a szüreti napok keretében fellépő népzenei előadók, illetve néptáncosok fellépéséhez szükséges technikai feltételek biztosíthatók részben. A programok tervezett összköltsége 4.395.500,-Ft, melyből 2.000.000.-Ft támogatására kíván az Önkormányzat pályázatot benyújtani.

**Szlovák Pál** a Társadalompolitikai Bizottság elnöke, **Pohankovics András** az Ipari, Mezőgazdasági és Klímapolitikai Bizottság elnöke, **Horváth János** az Ügyrendi és Összeférhetetlenségi Bizottság elnöke, **Ungvári Ferenc** a Pénzügyi Bizottság tagja, **Filus Tibor** a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot alkotta:

**23/2022. sz. Képv. test. hat.**

Pályázat a Szlovák népi hagyományok ápolása Kiskőrösön című népművészeti fesztivál támogatására

#### HATÁROZAT

A Képviselő-testület

1. egyetért azzal, hogy Kiskőrös Város Önkormányzata pályázatot nyújtson be a Szlovák népi hagyományok ápolása Kiskőrösön elnevezésű népművészeti fesztivál megvalósítása érdekében a Nemzeti Kulturális Alap Igazgatóságához 2.000.000,-Ft vissza nem térítendő támogatás igényléséhez.
2. a nevezési díj összegét bruttó 5.000,-Ft-ot Kiskőrös Város Önkormányzatának 2022. évi költségvetése terhére biztosítja.
3. a projekt megvalósításához szükséges 2.395.500,-Ft-ot saját forrásként Kiskőrös Város 2022. évi költségvetésének terhére biztosítja
4. felkéri a polgármestert, hogy a Város 2022. évi költségvetésének soron következő módosítását a fentiek figyelembevételével terjessze elő.
5. felhatalmazza a polgármestert, hogy a pályázattal kapcsolatos ügyekben teljeskörűen eljárjon, a szükséges jognyilatkozatokat megtegye és a támogatási szerződést, a pályázatot kiíró Nemzeti Kulturális Alap Igazgatóságával megkösse.

**Felelős:** polgármester

**Határidő:** azonnal

További kérdés, hozzászólás nem volt, így **Domonyi László polgármester** az ülést 07:20 órakor bezárta.

Kmf.

Domonyi László dr. Turán Csaba

polgármester jegyző